Inter Rao

Akcinė bendrovė Inter RAO UES (Открытое акционерное общество «ИНТЕР РАО ЕЭС», trumpinys: Inter RAO) – Rusijos energetikos kompanija, dirbanti Rusijos ir kitų valstybių rinkose. Kompanijos būstinė įsikūrusi Maskvoje, Rusijoje. Kompanija užsiima šilumos ir elektros energijos gamyba, tiekimu, tarptautiniais elektros energijos pardavimais, elektros energijos infrastruktūros projektavimu ir statyba.
Kompanijai priklauso ir įmonės kitose valstybėse: šiluminės ir hidroelektrinės, elektros tinklai ir elektros energijos pardavimus vykdančios kompanijos. Kompanijai Rusijoje suteikta išskirtinė teisė vykdyti elektros energijos eksportą ir importą.

„Inter RAO“ yra viena iš didžiausių Rusijos valstybinių elektros energijos kompanijų.

Istorija 
„Inter RAO“ buvo įkurta 1997 metais, kaip antrinė „RAO UES“ įmonė. Jos pirminė užduotis buvo vykdyti tarptautinę prekyba elektros energija.

2002 metais „Inter RAO“ pradėjo eksportuoti Rusijoje pagamintą elektros energiją ir pati pradėjo gaminti elektros energiją Iriklos šiluminėje jėgainėje. 2003 metais „Rosenergoatom“ įsigijo 40 % įmonės akcijų paketą ir kompanija tapo vieninteliu elektros energijos eksportuotoju iš Rusijos.

2005 metais „Inter RAO“ įsigijo:
 50 % Ekibastuz GRES-2 jėgainės akcijų;
 25 % ir 1 Šiaurės Vakarų šiluminės elektrinės akcijų;
 70 % TGR Energy akcijų;
 51 % Moldovos šiluminės elektrinės akcijų.

Tais pačiais metais „Inter RAO“ tapo vienu iš Tadžikistano Sangtuda 1 hidroelektrinės įkūrėjų ir bendrasavininkų. 2006 metais „Inter RAO“ grupė įsigijo 100 % Armėnijos elektros tinklų akcijų.

2008 metų pavasarį „Inter RAO“ tapo akcine bendrove, kurios akcijomis pradėta prekiauti Rusijos akcijų biržose MICEX ir RTS. Šios reorganizacijos metu kompanijai buvo perduota dalis elektros energiją Rusijoje generuojančių objektų: Sočio šiluminė elektrinė, Šiaurės Vakarų šiluminė elektrinė, Ivanovo kogeneracinė elektrinė ir Kaliningrado 2-oji šiluminė elektrinė. Tais pačiais metais „Inter RAO“ įsigijo likusius 49 % Moldovos šiluminės elektrinės akcijų.

2009 metais „Inter RAO“ akcijos buvo įtrauktos į MSCI EM indeksą, o tų pačių metų rudenį tapo 5-a pagal informacinį skaidrumą tarp Rusijos energetikos įmonių „Standard & Poor's“ sudarytame sąraše. Tuo pačiu metu kompanija plėtoja veiklą ir kitose verslo srityse. 2010 metais „Inter RAO“ įkūrė bendras įmones su „General Electric“ ir „WorleyParsons“.

2011 metų vasarį kompanija tapo visos eilės elektros energijos gamybą vykdančių įmonių kontroliuojančia akcininke. 2012 metų kovą „Inter RAO“ paskelbė apie valdomų elektros energiją gaminančių įmonių reorganizavimą konsolidacijos būdu prijungiant šias įmones prie antrinės kompanijos „Inter RAO Elektrogeneracija“. Taip visos „Inter RAO“ priklausančios jėgainės yra sujungiamos į vieną juridinį asmenį.

Savininkai 
Didžiausi „INTER RAO“ akcininkai yra valstybės valdomos Rusijos įmonės.

2019 m. birželio 4 d. „INTER RAO“ akcininkais buvo:
 PJSC FGC UES Grupė – 8,57 %
 ROSNEFTEGAZ Grupė – 27,63 %
 INTER RAO Capital – 29,56 %
 Mažieji akcininkai (akcijos Maskvos biržoje) – 34,24 %

Boris Kovalchuk yra „Inter RAO“ valdybos pirmininkas.

Veikla

Elektros energijos gamyba 
„Inter RAO Grupės“ elektros jėgainių bendra instaliuota galia siekia apie 33,5 GW. „Inter RAO UES“ tiesiogiai ir per antrines įmones kontroliuoja 37 šilumines ir 13 hidroelektrinių Rusijoje, Kazachstane, Gruzijoje, Moldovoje ir Turkijoje, 2 vėjo jėgainių parkus Lietuvoje ir Baškirijoje bei 9 mažos galios jėgaines Baškirijoje.

Elektros energijos gamybos įmonės

Elektros energijos gamybos įmonės kitose valstybėse

Prekyba 
Elektros energijos importas ir eksportas, prekyba elektros energija visos Rusijos elektros rinkoje yra viena iš pagrindinių kompanijos veiklos sričių. 2011 metais „Inter RAO“ eksportavo 22,7 milijardus kWh iš Rusijos ir importavo 3,4 milijardus kWh į Rusiją.

Svarbiausios „INTER RAO“ eksporto rinkos yra Suomija, Baltarusija ir Lietuva.

Šios antrinės „Inter RAO“ įmonės yra atsakingos už tarptautinę prekybą elektros energija:
 Rytų energetikos kompanija (užsiima elektros energijos eksportu į Kiniją)
 RAO Nordic Oy (Suomija)
 TGR Enerji (Turkija)
 INTER RAO Lietuva (Lietuva)
 INTER RAO Latvia (Latvija)
 INTER RAO Eesti (Estija)

INTER RAO Lietuva 
Lietuvoje veikia AB „INTER RAO Lietuva", kurios 51 proc. akcijų valdo „Inter RAO“ antrinė Suomijoje veikianti įmonė „RAO Nordic OY“, 29 proc. akcijų priklauso Lietuvos investicinei bendrovei UAB „Scaent Baltic“. Rinkoje prekiaujama 20 % „INTER RAO Lietuva“ akcijų.

„INTER RAO Lietuva“ veiklą pradėjo 2002 metais, kai Lietuvoje buvo liberalizuota elektros energijos rinka ir įteisinti nepriklausomi elektros energijos tiekėjai bei kiti atviros rinkos dalyviai. Kompanija prekiauja Skandinavijos elektros prekybos biržoje „Nord Pool Spot“, kuri yra viena didžiausių Europoje. 2011 m. antrinė „INTER RAO Lietuva“ įmonė UAB „IRL Wind“ įsigijo vieną didžiausių Baltijos šalyse veikiančių 30 MW galios vėjo jėgainių parkų Lietuvoje, Kretingos rajone.

„INTER RAO Lietuva“ antrinės įmonės

Šiuo metu įmonių grupei „INTER RAO Lietuva“ priklauso antrinės įmonės:

 „INTER RAO Latvia“
 „INTER RAO Eesti“
 „IRL Polska“
 Vėjo jėgainių parkas „Vydmantai wind park“.

„INTER RAO Lietuva“ valdymas

„INTER RAO Lietuva“ įmonei vadovauja generalinis direktorius Giedrius Balčiūnas.

„INTER RAO Lietuva“ Stebėtojų tarybą sudaro:

 Evgeniya Popova, pirmininkė
 Danielis Kličmanas
 Jonas Garbaravičius
 Rytis Davidovičius
 Valerian Goncharov
 Vasily Kulikov
 Viktor Kolotievskiy

„INTER RAO Lietuva“ valdybą sudaro:

 Alexandra Panina, pirmininkė
 Evgeny Miroshnichenko
 Evgeny Sarymsakov
 Giedrius Balčiūnas
 Vidas Čebatariūnas

AB „INTER RAO Lietuva“ yra svarbus elektros rinkos dalyvis Baltijos šalyse, vienas didžiausių nepriklausomų elektros energijos tiekėjų Lietuvoje, kuris plečia veiklą Latvijoje bei Estijoje. Kompanija aktyviai bendradarbiauja su partneriais Baltijos ir Šiaurės šalyse, Rusijoje, Baltarusijoje ir Lenkijoje.

Energijos tiekimas 
„Inter RAO Grupė“ valdo septynias Rusijos elektros energijos tiekimo kompanijas. Vieningoji energijos tiekimo kompanija valdo didžiąją dalį visų grupės tiekimo aktyvų (išskyrus RN Energo). „INTER RAO“ priklausančios Pietų Kaukazo elektros tinklų kompanijos taip pat vykdo ir energijos tiekimą.

Elektros energijos perdavimas ir skirstymas 
„INTER RAO Grupė“ kontroliuoja dvi elektros energijos skirstymo tinklų kompanijas Pietų Kaukaze: Armėnijos elektros tinklai ir Telasi. „INTER RAO Grupei“ priklausančių elektros tinklų bendras ilgis viršija 34 tūkst. km. 2011 metais kompanijos skirstė daugiau kaip 7,6 milijonus kWh per valandą.

Išnašos

Nuorodos 
 Kompanijos svetainė internete 
 Apie INTER RAO Google Finansai
 RAO Nordic Oy svetainė internete 
 INTER RAO Lietuva svetainė internete 
 INTER RAO Latvia svetainė internete 
 INTER RAO Eesti svetainė internete 
 IRL Polska svetainė internete

Rusijos energetikos įmonės